REPUBLIKA SRBIJA

NARODNA SKUPŠTINA

01 Broj 06-2/123-21

20. april 2021. godine

B e o g r a d

**Z A P I S N I K**

**OSME SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 15. I 20. APRILA 2021. GODINE**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 89 narodnih poslanika, a primenom elektronskog sistema za glasanje utvrđeno je da je u sali prisutno 145 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Selma Kučević, predstavnik Poslaničke grupe UJEDINjENA DOLINA - SDA SANDžAKA - od ministra privrede, prof. dr Jahja Fehratović, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva unutrašnjih poslova, Ministarstva pravde, Republičkog javnog tužilaštva, Agencije za sprečavanje korupcije i Službe za borbu protiv organizovanog kriminala, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i Nebojša Bakarec, predstavnik Poslaničke grupe „Aleksandar Vučić - za našu decu“ - od Ministarstva unutrašnjih poslova.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Zagorka Aleksić, Dušan Bajatović, Arđend Bajrami, Nadije Bećiri, Josip Broz, Mladen Grujić, prof. dr Zoran Dragišić, Vladimir Đukanović, Milan Đurica, Ninoslav Erić, Ilija Životić, Vladan Zagrađanin, Krsto Janjušević, Marija Jevđić, Aleksandar Jovanović, mr Jadranka Jovanović, Jasmina Karanac, Ana Karadžić, Jovan Kolundžija, Marijana Krajnović, Stefan Krkobabić, Sanja Lakić, Sofija Maksimović, Dragan D. Marković, Jelena Mijatović, prof. dr Žarko Obradović, Jasmina Obradović, prof. dr Aleksandra Pavlović Marković, Biljana Pantić Pilja, dr Balint Pastor, Ljubo Petrović, Mira Petrović, Ana Pešić, Ivana Popović, Milena Popović, Predrag Rajić, Katarina Rakić, Života Starčević, Dušica Stojković, Samir Tandir, Ivan Tasovac, Marija Todorović, Milan Urošević, Aleksandar Čotrić, Aco Petrović, Ljiljana Kuzmanović-Vujaković, Marina Mirković i Nikola Kožović.

Narodna skupština je, većinom glasova (od 170 prisutnih narodnih poslanika, 163 su glasala za, a sedam nije glasalo), prihvatila predlog narodnog poslanika dr Aleksandra Martinovića da se obavi:

**zajednički načelni pretres o:**

**- Predlogu zakona o izmenama i dopunama Zakona o energetici,** koji je podnela Vlada (broj 011-522/21 od 30. marta 2021. godine);

**- Predlogu zakona o korišćenju obnovljivih izvora energije,** koji je podnela Vlada (broj 011-521/21 od 30. marta 2021. godine);

**- Predlogu zakona o izmenama i dopunama Zakona o rudarstvu i geološkim istraživanjima,** koji je podnela Vlada (broj 011-520/21 od 30. marta 2021. godine)i

**- Predlogu zakona o energetskoj efikasnosti i racionalnoj upotrebi energije,** koji je podnela Vlada (broj 011-519/21 od 30. marta 2021. godine).

Narodna skupština je, većinom glasova (od 175 prisutnih narodnih poslanika, 169 je glasalo za, a šest nije glasalo), utvrdila dnevni red Osme sednice Prvog redovnog zasedanja Narodne skupštine Republike Srbije u 2021. godini, u celini.

Tako utvrđen dnevni red je sledeći:

**1. Predlog zakona o izmenama i dopunama Zakona o energetici,** koji je podnela Vlada (broj 011-522/21 od 30. marta 2021. godine);

**2. Predlog zakona o korišćenju obnovljivih izvora energije,** koji je podnela Vlada (broj 011-521/21 od 30. marta 2021. godine);

**3. Predlog zakona o izmenama i dopunama Zakona o rudarstvu i geološkim istraživanjima,** koji je podnela Vlada (broj 011-520/21 od 30. marta 2021. godine);

**4. Predlog zakona o energetskoj efikasnosti i racionalnoj upotrebi energije,** koji je podnela Vlada (broj 011-519/21 od 30. marta 2021. godine);

**5. Predlog odluke o izboru članova Komisije za kontrolu izvršenja krivičnih sankcija,** koji je podneo Odbor za pravosuđe, državnu upravu i lokalnu samoupravu (broj 02-524/21 od 30. marta 2021. godine).

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: prof. dr Zorana Z. Mihajlović, potpredsednica Vlade i ministar rudarstva i energetike, Jovanka Atanacković i Zoran Lakićević, državni sekretari u Ministarstvu rudarstva i energetike, Zoran Ilić i Dejan Milijanović, vršioci dužnosti pomoćnika ministra rudarstva i energetike.

Zatim je Narodna skupština prešla na rad po utvrđenom dnevnom redu, odnosno na **zajednički načelni pretres o predlozima zakona iz tačaka od 1. do 4. dnevnog reda.**

Predsednik je, saglasno članu 157. stav 2. Poslovnika, otvorio zajednički načelni pretres o:

* **Predlogu zakona o izmenama i dopunama Zakona o energetici,**
* **Predlogu zakona o korišćenju obnovljivih izvora energije,**
* **Predlogu zakona o izmenama i dopunama Zakona o rudarstvu i geološkim istraživanjima** i
* **Predlogu zakona o energetskoj efikasnosti i racionalnoj upotrebi energije.**

Predsednik je, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova.

Uvodno izlaganje o predlozima zakona podnela je predstavnik predlagača prof. dr Zorana Z. Mihajlović, potpredsednica Vlade i ministar rudarstva i energetike.

U zajedničkom načelnom pretresu učestvovali su narodni poslanici: Elvira Kovač, izvestilac Odbora za evropske integracije, Veroljub Arsić, izvestilac Odbora za privredu, regionalni razvoj, trgovinu, turizam i energetiku (povodom čijeg izlaganja se za reč javila ministar prof. dr Zorana Z. Mihajlović), Jelena Žarić Kovačević, izvestilac Odbora za ustavna pitanja i zakonodavstvo, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (povodom čijeg izlaganja se za reč javila ministar prof. dr Zorana Z. Mihajlović, kojoj je replicirao narodni poslanik dr Muamer Zukorlić), dr Milorad Mijatović, predstavnik Poslaničke grupe Socijaldemokratska partija Srbije, Vojislav Vujić, predstavnik Poslaničke grupe JEDINSTVENA SRBIJA (JS), Danijel Đivanović, predstavnik Poslaničke grupe SAVEZ VOJVOĐANSKIH MAĐARA, Đuro Perić, predsednik Poslaničke grupe PUPS - „Tri P“, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS), Marina Raguš, predsednik Poslaničke grupe SPAS (povodom čijeg izlaganja se za reč javila ministar prof. dr Zorana Z. Mihajlović), Zoran Tomić, predstavnik Poslaničke grupe „Aleksandar Vučić - za našu decu“ (povodom čijeg izlaganja se za reč javila ministar prof. dr Zorana Z. Mihajlović), prof. dr Misala Pramenković, Vladan Glišić i Veroljub Arsić (povodom čijeg izlaganja se za reč javila ministar prof. dr Zorana Z. Mihajlović, a zatim je predsedavajući dr Vladimir Orlić, potpredsednik Narodne skupštine, odredio pauzu u trajanju od jednog časa).

Nakon pauze, sednica je nastavljena u 15 časova i 15 minuta.

U nastavku zajedničkog načelnog pretresa učestvovali su narodni poslanici: Branimir Jovanović, Nenad Filipović, Zoltan Pek, Uglješa Marković, prof. dr Vladimir Marinković (povodom čijeg izlaganja se za reč javila ministar prof. dr Zorana Z. Mihajlović), Samira Ćosović, Rozalija Ekres, dr Vesna Ivković, dr Aleksandra Tomić, dr Nina Pavićević, Ivana Nikolić (povodom čijeg izlaganja se za reč javila ministar prof. dr Zorana Z. Mihajlović), Borislav Kovačević (povodom čijeg izlaganja se za reč javila ministar prof. dr Zorana Z. Mihajlović), Goran Kovačević (povodom čijeg izlaganja se za reč javila ministar prof. dr Zorana Z. Mihajlović, kojoj je replicirao narodni poslanik Goran Kovačević), Dubravka Filipovski, Đorđe Komlenski (nakon čije izlaganja su se za reč i repliku javili ministar prof. dr Zorana Z. Mihajlović i narodni poslanik Đorđe Komlenski), Tijana Davidovac, Zoran Bojanić, Nataša Jovanović (povodom čijeg izlaganja se za reč javila ministar prof. dr Zorana Z. Mihajlović) i Zoran Tomić, predstavnik Poslaničke grupe „Aleksandar Vučić - za našu decu“.

Zatim je predsednik zaključio zajednički načelni pretres o predlozima zakona iz tačaka 1. do 4. dnevnog reda.

Prvog dana rada, sednica je završena u 18 časova i 50 minuta.

**Drugi dan rada –20. april 2021. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 94 narodna poslanika, a primenom elektronskog sistema za glasanje utvrđeno je da je u sali prisutno 137 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva unutrašnjih poslova i Ministarstva omladine i sporta, Marija Jevđić, predstavnik Poslaničke grupe JEDINSTVENA SRBIJA (JS) - od Ministarstva unutrašnjih poslova i Republičkog javnog tužilaštva, Sanja Jefić Branković, predstavnik Poslaničke grupe Socijaldemokratska partija Srbije - od Ministarstva prosvete, nauke i tehnološkog razvoja, Arpad Fremond, predstavnik Poslaničke grupe SAVEZ VOJVOĐANSKIH MAĐARA - od Ministarstva poljoprivrede, šumarstva i vodoprivrede, Uprave za agrarna plaćanja i Ministarstva finansija, dr Nina Pavićević, predstavnik Poslaničke grupe SOCIJALISTIČKA PARTIJA SRBIJE (SPS) - od Ministarstva privrede i Aleksandar Marković, predstavnik Poslaničke grupe „Aleksandar Vučić - za našu decu“.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, Arđend Bajrami, dr Muamer Bačevac, Zoran Bojanić, Nikola Vojinović, Vladimir Đukanović, Milan Đurica, Ninoslav Erić, Ilija Životić, Nikola Jolović, Dragomir Karić, Selma Kučević, Sofija Maksimović, Ljubomir Marić, Dragan D. Marković, Olivera Nedeljković, Slađana Nikolić, Ljubo Petrović, Mira Petrović, Milena Popović, Misala Pramenković, Katarina Rakić, Ivan Tasovac, Bojan Torbica, Ljiljana Kuzmanović-Vujaković, Marina Mirković, Mina Kitanović i Nikola Kožović.

Zatim je Narodna skupština prešla na jedinstveni pretres o **5. tački dnevnog reda -** **PREDLOGU ODLUKE O IZBORU ČLANOVA KOMISIJE ZA KONTROLU IZVRŠENjA KRIVIČNIH SANKCIJA.**

Predsedavajući dr Vladimir Orlić, potpredsednik Narodne skupštine je, saglasno članu 192. stav 3. Polovnika Narodne skupštine, otvorio jedinstveni pretres o Predlogu odluke.

U jedinstvenom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Branimir Jovanović, predsednik Poslaničke grupe Socijaldemokratska partija Srbije, Zagorka Aleksić, predstavnik Poslaničke grupe JEDINSTVENA SRBIJA (JS), Jelena Žarić Kovačević, predstavnik Poslaničke grupe „Aleksandar Vučić - za našu decu“, prof. dr Jahja Fehratović, Života Starčević, Nevena Vujadinović, Milija Miletić, Dejan Kesar, Sanja Lakić, Milanka Jevtović Vukojičić, Marijan Rističević, Nebojša Bakarec, Adam Šukalo, Aleksandar Mirković, Milimir Vujadinović, Miloš Banđur, Uglješa Mrdić (zatim je predsedavajući, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova), Srbislav Filipović i Veroljub Arsić.

Zatim je predsedavajući, u skladu sa članom 98. stav 4. Poslovnika, zaključio jedinstveni pretres o Predlogu odluke i odredio pauzu u trajanju od jednog časa.

Nakon pauze, sednica je nastavljena u 15 časova i 10 minuta.

Predsednik je, saglasno članu 90. stav 1. Poslovnika Narodne skupštine, obavestio da su sednici pozvani da prisustvuju prof. dr Zorana Z. Mihajlović, potpredsednica Vlade i ministar rudarstva i energetike sa saradnicama.

Zatim je Narodna skupština prešla na pretres u pojedinostima o **1. tački dnevnog reda –** **PREDLOGU ZAKONA O IZMENAMA I DOPUNAMA ZAKONA O ENERGETICI.**

Predsednik je, saglasno članu 157. stav 3. Poslovnika, otvorio pretres Predloga zakona u pojedinostima.

Sastavni deo Predloga zakona postali su amandmani koje su zajedno podneli narodni poslanici Veroljub Matić i dr Boban Birmančević na čl. 4, 10, 21. sa ispravkom, 46, 59. sa ispravkom, 61, 91. i 95. i amandman Odbora za privredu, regionalni razvoj, trgovinu, turizam i energetiku na član 62.

U pretresu o Amandmanu na član 4. koji su zajedno podneli narodni poslanici Veroljub Matić i dr Boban Birmančević, učestvovali su narodni poslanici Veroljub Matić i Viktor Jevtović.

U pretresu o Amandmanu na član 10. koji su zajedno podneli narodni poslanici Veroljub Matić i dr Boban Birmančević, učestvovali su narodni poslanici dr Boban Birmančević (nakon čijeg izlaganja se za reč javila predstavnik predlagača prof. dr Zorana Z. Mihajlović, potpredsednica Vlade i ministar rudarstva i energetike) i Samir Tandir.

U pretresu o Amandmanu na član 21. sa ispravkom, koji su zajedno podneli narodni poslanici Veroljub Matić i dr Boban Birmančević, učestvovali su narodni poslanici dr Boban Birmančević i Veroljub Arsić.

U pretresu o Amandmanu na član 46. koji su zajedno podneli narodni poslanici Veroljub Matić i dr Boban Birmančević, učestvovala je narodni poslanik Olja Petrović.

U pretresu o Amandmanu na član 59. sa ispravkom, koji su zajedno podneli narodni poslanici Veroljub Matić i dr Boban Birmančević, učestvovao je narodni poslanik Milimir Vujadinović.

U pretresu o Amandmanu na član 61. koji su zajedno podneli narodni poslanici Veroljub Matić i dr Boban Birmančević, učestvovala je narodni poslanik Rajka Matović.

U pretresu o Amandmanu na član 62. koji je podneo Odbor za privredu, regionalni razvoj, trgovinu, turizam i energetiku, učestvovali su ministar prof. dr Zorana Z. Mihajlović, koja je prihvatila Amandman i narodni poslanici Veroljub Arsić i Gojko Palalić (nakon čijeg izlaganja se za reč javila ministar prof. dr Zorana Z. Mihajlović).

U pretresu o Amandmanu na član 91. koji su zajedno podneli narodni poslanici Veroljub Matić i dr Boban Birmančević, učestvovala je narodni poslanik Nevenka Kostadinova.

U pretresu o Amandmanu na član 95. koji su zajedno podneli narodni poslanici Veroljub Matić i dr Boban Birmančević, učestvovao je narodni poslanik prof. dr Marko Atlagić.

U pretresu o Amandmanu na član 95. koji su zajedno podneli narodni poslanici Đorđe Milićević, Snežana Paunović, Uglješa Marković i Dijana Radović, učestvovao je narodni poslanik Đorđe Dabić.

Zatim je predsedavajuća Elvira Kovač, potpredsednik Narodne skupštine, zaključila pretres Predloga zakona u pojedinostima i obavestila da će Narodna skupština, u Danu za glasanje, odlučivati o Predlogu zakona u načelu, pojedinostima i u celini.

Potom je Narodna skupština prešla na pretres u pojedinostima o **2. tački dnevnog reda – PREDLOGU ZAKONA O KORIŠĆENjU OBNOVLjIVIH IZVORA ENERGIJE.**

Predsedavajuća Elvira Kovač, potpredsednik Narodne skupštine je, saglasno članu 157. stav 3. Poslovnika, otvorila pretres Predloga zakona u pojedinostima.

Sastavni deo Predloga zakona postali su amandmani koje su zajedno podneli narodni poslanici Veroljub Matić i dr Boban Birmančević na čl. 4. sa ispravkom, 24. sa ispravkom, 58. sa ispravkom, 87, 88. i 89. i amandmani Odbora za privredu, regionalni razvoj, trgovinu, turizam i energetiku na čl. 2. i 108.

Narodni poslanici Veroljub Matić i dr Boban Birmančević pisanim putem povukli su Amandman na član 4. Predloga zakona.

U pretresu o Amandmanu na član 2, koji je podneo Odbor za privredu, regionalni razvoj, trgovinu, turizam i energetiku, učestvovali su predstavnik predlagača prof. dr Zorana Z. Mihajlović, potpredsednica Vlade i ministar rudarstva i energetike, koja je prihvatila Amandman i narodni poslanik Boris Bursać.

U pretresu o Amandmanu na član 4. sa ispravkom, koji su zajedno podneli narodni poslanici Veroljub Matić i dr Boban Birmančević, učestvovao je narodni poslanik dr Boban Birmančević.

U pretresu o Amandmanu na član 24. sa ispravkom, koji su zajedno podneli narodni poslanici Veroljub Matić i dr Boban Birmančević, učestvovala je narodni poslanik Violeta Ocokoljić.

U pretresu o Amandmanu na član 89. koji su zajedno podneli narodni poslanici Veroljub Matić i dr Boban Birmančević, učestvovao je narodni poslanik doc. dr Mihailo Jokić.

U pretresu o Amandmanu na član 108. koji je podneo Odbor za privredu, regionalni razvoj, trgovinu, turizam i energetiku, učestvovala je ministar prof. dr Zorana Z. Mihajlović, koja je prihvatila amandman.

Zatim je predsedavajući dr Vladimir Orlić, potpredsednik Narodne skupštine, zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona.

Potom je Narodna skupština prešla na pretres u pojedinostima o **3. tački dnevnog reda – PREDLOGU ZAKONA O IZMENAMA I DOPUNAMA ZAKONA O RUDARSTVU I GEOLOŠKIM ISTRAŽIVANjIMA.**

Predsedavajući dr Vladimir Orlić, potpredsednik Narodne skupštine, saglasno članu 157. stav 3. Poslovnika, otvorio je pretres Predloga zakona u pojedinostima.

Sastavni deo Predloga zakona postali su amandmani narodnih poslanika Veroljuba Matića i dr Bobana Birmančevića na član 2. sa ispravkom, član 8. sa ispravkom, član 27. sa ispravkom, član 31. sa ispravkom, član 34. sa ispravkom, član 48. sa ispravkom, član 49. sa ispravkom, član 53. sa ispravkom i član 63. sa ispravkom, kao i amandmani Odbora za privredu, regionalni razvoj, trgovinu, turizam i energetiku na čl. 2, 6, 37, 62. i 63. Predloga zakona.

Narodni poslanici Veroljub Matić i dr Boban Birmančević, pisanim putem, povukli su Amandman na član 2. Predloga zakona.

U pretresu o Amandmanu na član 2. koji je podneo Odbor za privredu, regionalni razvoj, trgovinu, turizam i energetiku, učestvovala je predstavnik predlagača prof. dr Zorana Z. Mihajlović, potpredsednica Vlade i ministar rudarstva i energetike, koja je prihvatila Amandman.

U pretresu o Amandmanu na član 2. sa ispravkom, koji su zajedno podneli narodni poslanici Veroljub Matić i dr Boban Birmančević, učestvovala je narodni poslanik Mirela Radenković.

U pretresu o Amandmanu na član 6. koji je podneo Odbor za privredu, regionalni razvoj, trgovinu, turizam i energetiku, učestvovala je ministar prof. dr Zorana Z. Mihajlović, koja je prihvatila Amandman.

U pretresu o Amandmanu na član 37. koji je podneo Odbor za privredu, regionalni razvoj, trgovinu, turizam i energetiku, učestvovala je ministar prof. dr Zorana Z. Mihajlović, koja je prihvatila Amandman.

U pretresu o Amandmanu na član 48. sa ispravkom, koji su zajedno podneli narodni poslanici Veroljub Matić i dr Boban Birmančević, učestvovala je narodni poslanik Vesna Nedović.

U pretresu o Amandmanu na član 62. koji je podneo Odbor za privredu, regionalni razvoj, trgovinu, turizam i energetiku, učestvovala je ministar prof. dr Zorana Z. Mihajlović, koja je prihvatila Amandman.

U pretresu o Amandmanu na član 63. koji je podneo Odbor za privredu, regionalni razvoj, trgovinu, turizam i energetiku, učestvovala je ministar prof. dr Zorana Z. Mihajlović, koja je prihvatila Amandman.

U pretresu o Amandmanu na član 63. sa ispravkom, koji su zajedno podneli narodni poslanici Veroljub Matić i dr Boban Birmančević, učestvovali su narodni poslanici dr Boban Birmančević i Milija Miletić.

Zatim je predsednik zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona.

Potom je Narodna skupština prešla na pretres u pojedinostima o **4. tački dnevnog reda – PREDLOGU ZAKONA O ENERGETSKOJ EFIKASNOSTI I RACIONALNOJ UPOTREBI ENERGIJE.**

Predsednik je, saglasno članu 157. stav 3. Poslovnika, otvorio pretres Predloga zakona u pojedinostima.

Sastavni deo Predloga zakona postali su amandmani narodnog poslanika dr Boban Birmančević na čl. 1, 79, 88, 111, 155, 163. i 166 i amandmani Odbora za privredu, regionalni razvoj, trgovinu, turizam i energetiku na čl. 3, 57, 72, 124, 139. i 153.

Pisanim putem amandmane je povukao narodni poslanik dr Boban Birmančević na čl. 57, 72, 134. i 146. Predloga zakona.

U pretresu o Amandmanu na član 1. koji je podneo narodni poslanik dr Boban Birmančević, učestvovao je podnosilac Amandmana.

U pretresu o Amandmanu na član 3. koji je podneo Odbor za privredu, regionalni razvoj, trgovinu, turizam i energetiku, učestvovala je predstavnik predlagača prof. dr Zorana Z. Mihajlović, potpredsednica Vlade i ministar rudarstva i energetike, koja je prihvatila Amandman.

U pretresu o Amandmanu na član 57. koji je podneo Odbor za privredu, regionalni razvoj, trgovinu, turizam i energetiku, učestvovala je ministar prof. dr Zorana Z. Mihajlović, koja je prihvatila Amandman.

U pretresu o Amandmanu na član 72. koji je podneo Odbor za privredu, regionalni razvoj, trgovinu, turizam i energetiku, učestvovala je ministar prof. dr Zorana Z. Mihajlović, koja je prihvatila Amandman.

U pretresu o Amandmanu na član 79. koji je podneo narodni poslanik dr Boban Birmančević, učestvovao je narodni poslanik Tomislav Janković.

U pretresu o Amandmanu na član 88. koji je podneo narodni poslanik dr Boban Birmančević, učestvovao je narodni poslanik Đorđe Milićević.

U pretresu o Amandmanu na član 124. koji je podneo Odbor za privredu, regionalni razvoj, trgovinu, turizam i energetiku, učestvovala je ministar prof. dr Zorana Z. Mihajlović, koja je prihvatila Amandman.

U pretresu o Amandmanu na član 139. koji je podneo Odbor za privredu, regionalni razvoj, trgovinu, turizam i energetiku, učestvovala je ministar prof. dr Zorana Z. Mihajlović, koja je prihvatila Amandman.

U pretresu o Amandmanu na član 153. koji je podneo Odbor za privredu, regionalni razvoj, trgovinu, turizam i energetiku, učestvovala je ministar prof. dr Zorana Z. Mihajlović, koja je prihvatila Amandman.

Zatim je predsednik zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona.

Predsednik je, saglasno članu 87. stav 5. Poslovnika Narodne skupštine, odredio utorak, 20. april 2021. godine, sa početkom u 18 časova i 30 minuta, kao Dan za glasanje o tačkama dnevnog reda Osme sednice Prvog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da je u sali prisutno 188 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda –** **PREDLOG ZAKONA O IZMENAMA I DOPUNAMA ZAKONA O ENERGETICI**

Narodna skupština je, jednoglasno (od 191 prisutnog narodnog poslanika, 191 je glasao za), prihvatila Predlog zakona, u načelu.

Narodna skupština nije prihvatila Amandman narodnih poslanika Đorđa Milićevića, Snežane Paunović, Uglješe Markovića i Dijane Radović na član 95. (od 191 prisutnog narodnog poslanika, 25 je glasalo za, jedan protiv, a 165 nije glasalo).

Narodna skupština je, većinom glasova (od 191 prisutnog narodnog poslanika, 190 je glasalo za, a jedan nije glasao), usvojila Predlog zakona o izmenama i dopuna Zakona o energetici, u celini.

**2. tačka dnevnog reda –** **PREDLOG ZAKONA O KORIŠĆENjU OBNOVLjIVIH IZVORA ENERGIJE**

Narodna skupština je, većinom glasova (od 191 prisutnog narodnog poslanika, 190 je glasalo za, a jedan nije glasao), usvojila Predlog zakona o korišćenju obnovljivih izvora energije, u celini.

**3. tačka dnevnog reda –** **PREDLOG ZAKONA O IZMENAMA I DOPUNAMA ZAKONA O RUDARSTVU I GEOLOŠKIM ISTRAŽIVANjIMA**

Narodna skupština je, većinom glasova (od 191 prisutnog narodnog poslanika, 189 je glasalo za, a dva nisu glasa), usvojila Predlog zakona o izmenama i dopunama Zakona o rudarstvu i geološkim istraživanjima, u celini.

**4. tačka dnevnog reda –** **PREDLOG ZAKONA O ENERGETSKOJ EFIKASNOSTI I RACIONALNOJ UPOTREBI ENERGIJE**

Narodna skupština je, jednoglasno (od 191 prisutnog narodnog poslanika, 191 je glasao za), usvojila Predlog zakona o energetskoj efikasnosti i racionalnoj upotrebi energije, u celini.

**5. tačka dnevnog reda – PREDLOG ODLUKE O IZBORU ČLANOVA KOMISIJE ZA KONTROLU IZVRŠENjA KRIVIČNIH SANKCIJA**

Narodna skupština je, većinom glasova svih narodnih poslanika (od 191 prisutnog narodnog poslanika, 189 je glasalo za, a dva nisu glasala), usvojila Predlog odluke o izboru članova Komisije za kontrolu izvršenja krivičnih sankcija, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Osmu sednicu Prvog redovnog zasedanja Narodne skupštine Republike Srbije u 2021. godini.

Sednica je zaključena u 18 časova i 40 minuta.

GENERALNI SEKRETAR PREDSEDNIK

 Veljko Odalović Ivica Dačić